CELEX: 32011D0251
Language: ro
Date: 2011-04-18 00:00:00
Title: 2011/251/UE: Decizia de punere în aplicare a Comisiei din 18 aprilie 2011 de modificare a Deciziei 2009/766/CE privind armonizarea benzilor de frecvențe de 900 MHz și de 1800 MHz pentru sistemele terestre capabile să furnizeze servicii paneuropene de comunicații electronice în cadrul Comunității [notificată cu numărul C(2011) 2633]  Text cu relevanță pentru SEE

27.4.2011   
            
            
               RO
            
            
               Jurnalul Oficial al Uniunii Europene
            
            
               L 106/9
            
         DECIZIA DE PUNERE ÎN APLICARE A COMISIEI
   din 18 aprilie 2011
   de modificare a Deciziei 2009/766/CE privind armonizarea benzilor de frecvențe de 900 MHz și de 1 800 MHz pentru sistemele terestre capabile să furnizeze servicii paneuropene de comunicații electronice în cadrul Comunității
   [notificată cu numărul C(2011) 2633]
   (Text cu relevanță pentru SEE)
   (2011/251/UE)
   
      COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (Decizia privind spectrul de frecvențe radio) (1), în special articolul 4 alineatul (3),
   întrucât:
   
               (1)
            
            
               Decizia 2009/766/CE a Comisiei (2) vizează armonizarea condițiilor tehnice pentru punerea la dispoziție și utilizarea eficientă a benzii de 900 MHz, în conformitate cu Directiva 87/372/CEE a Consiliului din 25 iunie 1987 privind benzile de frecvență care urmează să fie rezervate pentru introducerea coordonată în Comunitate a telecomunicațiilor mobile terestre digitale celulare paneuropene publice (3) și a benzii de 1 800 MHz pentru sistemele terestre capabile să furnizeze servicii de comunicații electronice.
            
         
               (2)
            
            
               Utilizarea eficientă a benzilor de 900 MHz și de 1 800 MHz a fost revizuită în mod constant de statele membre pentru a ține cont de noile tehnologii, asigurând în același timp compatibilitatea din punct de vedere tehnic cu sistemele GSM și UMTS astfel cum sunt definite în Directiva 87/372/CEE, prin mijloace adecvate.
            
         
               (3)
            
            
               La 15 iunie 2009, Comisia a acordat un mandat Conferinței Europene a Administrațiilor de Poștă și Telecomunicații (denumită în continuare „CEPT”), în conformitate cu articolul 4 alineatul (2) din Decizia nr. 676/2002/CE, pentru definirea condițiilor tehnice care să permită introducerea LTE și, eventual, a altor tehnologii în benzile de 900 MHz și de 1 800 MHz.
            
         
               (4)
            
            
               Răspunsul CEPT la mandat este prezentat în rapoartele 40 și 41 ale CEPT. Aceste rapoarte au ajuns la concluzia că sistemele LTE (Long Term Evolution – evoluție pe termen lung) și WiMAX (Worldwide Interoperability for Microwave Access – interoperabilitate la scară mondială pentru accesul prin microunde) pot fi introduse în benzile de 900 MHz și de 1 800 MHz utilizând valori corespunzătoare pentru separarea dintre limitele canalelor frecvențelor purtătoare respective.
            
         
               (5)
            
            
               În ceea ce privește coexistența dintre UMTS, LTE și WiMAX și sistemele aeronautice care operează în benzi de frecvență de peste 960 MHz, rapoartele 41 și 42 ale CEPT furnizează informații și recomandări privind modul de atenuare a interferențelor.
            
         
               (6)
            
            
               Rezultatele activităților desfășurate în conformitate cu mandatul acordat CEPT trebuie aplicate în Uniunea Europeană, iar statelor membre trebuie să li se solicite implementarea acestora cât mai curând posibil, având în vedere că cererea de pe piață în ceea ce privește introducerea tehnologiilor LTE și WiMAX în aceste benzi este în continuă creștere. De asemenea, statele membre trebuie să garanteze că UMTS, LTE și WiMAX oferă protecție adecvată sistemelor existente în benzile adiacente.
            
         
               (7)
            
            
               Standardele armonizate EN 301 908-21 și EN 301 908-22 se află în curs de finalizare de către Institutul European de Standardizare în Telecomunicații (ETSI), pentru a conferi prezumția de conformitate cu articolul 3 alineatul (2) din Directiva 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora (4).
            
         
               (8)
            
            
               Prin urmare, anexa la Decizia 2009/766/CE trebuie modificată în consecință.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului pentru spectrul de frecvențe radio,
            
         ADOPTĂ PREZENTA DECIZIE:
   Articolul 1
   Anexa la Decizia 2009/766/CE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 18 aprilie 2011.
      
         
            Pentru Comisie
         
         Neelie KROES
         
            Vicepreședinte
         
      
   
   
      (1)  JO L 108, 24.4.2002, p. 1.
   
      (2)  JO L 274, 20.10.2009, p. 32.
   
      (3)  JO L 196, 17.7.1987, p. 85.
   
      (4)  JO L 91, 7.4.1999, p. 10.
   ANEXĂ
   
      
         „ANEXĂ
         
            LISTA SISTEMELOR TERESTRE MENȚIONATE LA ARTICOLUL 3 ȘI LA ARTICOLUL 4 ALINEATUL (2)
         
         Se aplică următorii parametri tehnici ca element indispensabil al condițiilor necesare pentru asigurarea coexistenței, în absența unor acorduri bilaterale sau multilaterale între rețele învecinate, fără a împiedica aplicarea unor parametri tehnici mai puțin riguroși în cazul încheierii unui acord în acest sens între operatorii rețelelor respective.
         
                     Sisteme
                  
                  
                     Parametri tehnici
                  
                  
                     Termene-limită de implementare
                  
               
                     UMTS conforme standardelor UMTS publicate de ETSI, în special conforme standardelor EN 301908-1, EN 301908-2, EN 301908-3 și EN 301908-11
                  
                  
                     
                                 1.
                              
                              
                                 O separare a frecvențelor purtătoare de cel puțin 5 MHz între două rețele UMTS învecinate.
                              
                           
                                 2.
                              
                              
                                 O separare a frecvențelor purtătoare de cel puțin 2,8 MHz între o rețea UMTS și o rețea GSM învecinate.
                              
                           
                  
                     9 mai 2010
                  
               
                     LTE conforme standardelor LTE publicate de ETSI, în special conforme standardelor EN 301908-1, EN 301908-13, EN 301908-14 și EN 301908-11
                  
                  
                     
                                 1.
                              
                              
                                 O separare a frecvențelor de cel puțin 200 kHz între limita canalului LTE și limita canalului frecvenței purtătoare GSM, între rețele LTE și GSM învecinate.
                              
                           
                                 2.
                              
                              
                                 Separarea frecvențelor între limita canalului LTE și limita canalului frecvenței purtătoare UMTS, între rețele LTE și UMTS învecinate nu este necesară.
                              
                           
                                 3.
                              
                              
                                 Separarea frecvențelor între limitele canalelor LTE, între două rețele LTE învecinate nu este necesară.
                              
                           
                  
                     31 decembrie 2011
                  
               
                     WiMAX conforme standardelor WiMAX publicate de ETSI, în special conforme standardelor EN 301908-1, EN 301908-21, și EN 301908-22
                  
                  
                     
                                 1.
                              
                              
                                 O separare a frecvențelor de cel puțin 200 kHz între limita canalului WiMAX și limita canalului frecvenței purtătoare GSM, între rețele WiMAX și GSM învecinate.
                              
                           
                                 2.
                              
                              
                                 Separarea frecvențelor între limita canalului WiMAX și limita canalului frecvenței purtătoare UMTS, între rețele WiMAX și UMTS învecinate nu este necesară.
                              
                           
                                 3.
                              
                              
                                 Separarea frecvențelor între limitele canalelor WiMAX, între două rețele WiMAX învecinate nu este necesară.
                              
                           
                  
                     31 decembrie 2011”